  Туспуктэм: Майя Бывальцева Майя Бывальцева Гурт туризмез азинтыны мылкыд карисьёс кун юрттэт басьтыны быгато. Россиысь гурт возёсъя министерство кутскись ужбергатӥсьёслы 10 миллион манетозь грант сётэ. Со сярысь Удмуртиысь гурт возёсъя но сиён-юонъя министр Михаил Юдин элькунысь туризм удыслэн кылем арын ужамезлы йылпумъянъёс лэсьтон кенешонын вераз, ивортӥз удысэтлэн пресс-службаез. Министр 16 ёросъёсты пусйиз, одӥгъёсыз соос пӧлысь сиён-юон но шулдыртон ужрадъёсынызы тодмао, мукетъёсыз – тазалыкез юнматон но инкуазез утён ужрадъёсын. Ваньмыз со куноосты кыскыны быгатэ. « Шаркан ёросын Тол Бабайлэсь люкс гуртсэ лэсьтыны кулэлык вань, со понна инфтраструкура вань. Кыткем пужейёсын ворттылонэн, пнуыосын тол пӧйшуранэн но семьяен шутэтскыны луонлыкъёсын, со пӧлын СПА но гастротуризм: сыръёс ас киын лэсьтон » Михаил Юдин, Удмуртиысь гурт возёсъя но сиён-юонъя министр Гурт туризмез азинтыны грантъёс 2022-тӥ арын сётъыны кутскизы. Кылем арын Эгра ёросысь фермер Александр Корепанов «Открывая мувыр» ӵектосэлы но Сьӧлта ёросысь фермер Анна Столбовалэн «Разрешите представиться, Гусь» ӵектосэзлы быдэн 3 миллион манет басьтӥзы. Тодэ вайытом, 2022-тӥ арын Удмуртиын 900 сюрс пала туристъёсты пусйзы. Тегъёс: Удмуртиысьтуризм гуртвозёсъяминистерство грантъёс Удмуртия  